“ก.ล.ต.” ชวนฟังเสวนา “ก้าวต่อไปของตลาดทุนไทยในทศวรรษหน้า” 7 ต.ค.นี้
สำนักงานคณะกรรมการกำกับหลักทรัพย์และตลาดหลักทรัพย์ เตรียมจัดกิจกรรม ในโอกาสครบรอบก่อตั้ง 30 ปีจัดเสวนา “ก้าวต่อไปของตลาดทุนไทยในทศวรรษหน้า” ผ่านมุมมองของรัฐมนตรีว่าการกระทรวงคลัง และอดีต เลขาธิการ ก.ล.ต.ในวันที่ 7 ตุลาคมนี้
สำนักงานคณะกรรมการกำกับหลักทรัพย์และตลาดหลักทรัพย์ เตรียมจัดกิจกรรม ในโอกาสครบรอบก่อตั้ง 30 ปีจัดเสวนา “ก้าวต่อไปของตลาดทุนไทยในทศวรรษหน้า” ผ่านมุมมองของรัฐมนตรีว่าการกระทรวงคลัง และอดีต เลขาธิการ ก.ล.ต.ในวันที่ 7 ตุลาคมนี้
30 ก.ย. 2565

ผู้สื่อข่าวรายงานว่า สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เตรียมจัดกิจกรรมในโอกาสครบรอบก่อตั้ง 30 ปี พร้อมรับความท้าทายสู่โลกใหม่ในตลาดทุนดิจิทัลกับก้าวต่อไปที่ไม่เหมือนเดิม ชูด้าน ESG ผลักดันภาคธุรกิจคำนึงการประกอบธุรกิจด้วยธรรมาภิบาล รับผิดชอบต่อสิ่งแวดล้อมและสังคม ด้วยการจัดงานเสวนา “ก้าวต่อไปของตลาดทุนไทยในทศวรรษหน้า” พร้อมเชิญนายอาคม เติมพิทยาไพสิฐ รัฐมนตรีว่าการกระทรวงการคลัง กล่าวปาฐกถาพิเศษในหัวข้อ “การพัฒนาตลาดทุนไทย เพื่อก้าวต่อไปในทศวรรษหน้า”
พร้อมกันนี้ ก.ล.ต.ยังได้เชิญอดีตเลขาธิการ ก.ล.ต. 6 ท่าน อาทิ นายเอกกมล คีรีวัฒน์, นายปกรณ์ มาลากุล ณ อยุธยา, นายประสาร ไตรรัตน์วรกุล, นายธีระชัย ภูวนาถนรานุบาล, นายวรพล โสคติยานุรักษ์, และนายรพี สุจริตกุล ร่วมเสวนา “ก้าวต่อไปของตลาดทุนไทยในทศวรรษหน้า” แลกเปลี่ยนมุมมองการพัฒนาตลาดทุน รวมทั้งการสนับสนุน SME สู่โลกอีคอมเมิร์ซผ่านแพลตฟอร์มดัง ภายใต้แนวคิด “3 ทศวรรษ ก.ล.ต. สู่ตลาดทุนดิจิทัลอย่างยั่งยืน”
โดยประชาชนและนักลงทุนที่สนใจ สามารถร่วมฟังการเสวนาได้ทางแฟนเพจเฟซบุ๊ก สำนักงาน กลต.ในวันที่ 7 ตุลาคม  2565 ตั้งแต่เวลา 08.30 น. – 12.10 น.
